Temeljem Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021.-2027. za provedbu projekta ''ZAŽELI pomoć u kući-prevencija institucionalizacije'', kodni broj: SF.3.4.11.01.0212, ravnateljica Doma za starije i nemoćne osobe Đakovo, u ime partnera na projektu, dana 5. lipnja 2024. godine objavljuje

**JAVNI POZIV**

**ZA ISKAZ INTERESA PRIPADNIKA CILJANE SKUPINE ZA SUDJELOVANJE U PROJEKTU ''ZAŽELI POMOĆ U KUĆI-PREVENCIJA INSTITUCIONALIZACIJE''**

Osječko-baranjska županija je 25. travnja 2024. godine kao Korisnik bespovratnih sredstava iz Europskog socijalnog fonda plus, zaključila Ugovor o dodjeli bespovratnih sredstava za projekte koji se financiraju iz Europskog socijalnog fonda plus, Programa učinkoviti ljudski potencijali u financijskom razdoblju 2021.-2027. za provedbu projekta ''ZAŽELI pomoć u kući-prevencija institucionalizacije'', kodni broj: SF.3.4.11.01.0212. Partneri na projektu su Dom za starije i nemoćne osobe Osijek, Dom za starije i nemoćne osobe Beli Manastir i Dom za starije i nemoćne osobe Đakovo.

Projekt će se provoditi na područjima grada Osijeka, Belog Manastira i Đakova te općina Antunovac, Draž i Vladislavci. Predviđeno je pružanje usluge potpore i podrške u svakodnevnom životu za ukupno 198 osoba iz ciljanih skupina-osobama od 65 godina i više te odraslim osobama s invaliditetom i to kroz pomoć u nabavi hrane i namirnica, obavljanjem kućanskih poslova (poput pranja posuđa, pospremanje stambenog prostora, pranje i glačanje rublja, nabava lijekova i drugih potrepština, donošenje drva za ogrijev i slično), osnovnoj pomoći pri kretanju, oblačenju i svlačenju te kroz zadovoljavanje drugih svakodnevnih potreba (poput pružanja podrške kroz razgovor i druženje te pratnju i pomoć u raznim društvenim aktivnostima i slično). Sudionicima će se mjesečno isporučivati paketi kućanskih i osnovnih higijenskih potrepština tijekom razdoblja od 30 mjeseci trajanja projekta. Navedene usluge su za sudionike u projektu besplatne.

Ovaj Javni poziv otvoren je za vrijeme trajanja projekta a prijave će se zaprimati najkasnije do 28. veljače 2027. godine. Uključivanje u projekt omogućit će se sukladno redoslijedu zaprimanja prijava za svako područje provedbe projekta a do popunjavanja slobodnih mjesta. Dom za starije i nemoćne osobe Đakovo zaprimati će prijave podnositelja s područja grada Đakova a planirani broj sudionika na projektu je 24. U slučaju velikog broja prijavitelja koji ispunjavaju sve propisane uvjete i dostave svu potrebnu dokumentaciju, isti će se evidentirat na rezervnoj listi te će biti naknadno obaviješteni ukoliko se otvori mogućnost uključivanja u projekt. Dom za starije i nemoćne osobe Đakovo u suradnji s Osječko-baranjskom županijom vršit će provjeru dokumentacije i ispunjavanje uvjeta prijavitelja-ciljane skupine na Javni poziv. Dom za starije i nemoćne osobe Đakovo zadržava pravo da na projekt uključi i više ili manje sudionika a s obzirom na potrebe za uslugom pomoći i podrške na cjelokupnom planiranom području provedbe projekta u suglasnosti s Osječko-baranjskom županijom i partnerima na projektu.

**PRAVO SUDJELOVANJA U PROJEKTU IMAJU ISKLJUČIVO PRIPADNICI CILJANE SKUPINE KOJI ISPUNJAVAJU SLJEDEĆE UVJETE I KOJI PODNESU SLJEDEĆU DOKUMENTACIJU:**

|  |  |
| --- | --- |
| **CILJANE SKUPINE** | **DOKUMENTACIJA POTREBNA ZA PRIJAVU** |
| **Osobe starije od 65 godina (65 i više godina)** - koje žive u samačkom ili dvočlanom ili višečlanom kućanstvu[[1]](#footnote-1) (u kojem su svi članovi kućanstva pripadnici ciljnih skupina) ičiji mjesečni prihodi:- za samačka kućanstva ne prelaze iznos 120% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta- za dvočlana kućanstva ne prelaze iznos od 200% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta- za višečlana kućanstva ukupno ne prelaze iznos od 300% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta i - i koji istovremeno ne koriste sljedeće usluge - usluga pomoći u kući, boravka, organiziranog stanovanja, smještaja, osobne asistencije koju pruža osobni asistent  | 1. Ispunjeni obrazac prijave i privole2. Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika 3. Potvrda Porezne uprave o visini dohotka i primitaka za mjesec koji prethodi uključivanju u aktivnost projekta ili za mjesec prije ukoliko HZMO još nije izdao podatke za mjesec koji prethodi uključivanju u aktivnosti projekta. U slučaju dvočlanog i višečlanog kućanstva potrebna je potvrda Porezne uprave o visini dohotka i primitaka za svakog člana kućanstva4. Izjava pripadnika ciljne skupine o broju članova kućanstva  |
| **Odrasle osobe s invaliditetom (18 i više godina)** - koje žive u samačkom ili dvočlanom kućanstvu ili višečlanom kućanstvu (u kojem su svi članovi kućanstva pripadnici ciljnih skupina) i - koje imaju utvrđen treći ili četvrti stupanj težine invaliditeta – oštećenja funkcionalnih sposobnosti prema propisima o vještačenju i metodologijama vještačenja i - koji istovremeno ne koriste sljedeće usluge - usluga pomoći u kući, boravka, organiziranog stanovanja, smještaja, osobne asistencije koju pruža osobni asistent i- čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj | 1. Ispunjeni obrazac prijave i privole2. Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika 3. Izjava pripadnika ciljne skupine o broju članova kućanstva 4. Potvrda o upisu u Registar osoba s invaliditetom iz koje je vidljivo da osoba ima oštećenje 3. ili 4. stupnja težine invaliditeta ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojem je naveden 3. ili 4. stupanj težine invaliditeta  |

**VIŠE INFORMACIJA O IZNOSU PROSJEČNE STAROSNE MIROVINE ZA 40 I VIŠE GODINA MIROVINSKOG STAŽA**

Podaci za iznos prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta, mogu se preuzeti u Izvješću HZMO „Pregled osnovnih podataka o stanju u sustavu mirovinskog osiguranja“, pri čemu se relevantan podatak nalazi u stupcu „Prosječna neto mirovina u eurima“, u retku „Prosječna starosna mirovina prema ZOMO s mirovinskim stažem od 40 i više godina“ (u dijelu tablice bez međunarodnih ugovora). Izvješća su dostupna na poveznici: <https://www.mirovinsko.hr/hr/2024-3313/3313> te je za sva uključivanja sudionika potrebno pratiti relevantne podatke za ispravan mjesec.

**NAPOMENE**

Potvrdu/izjavu područnih ureda Hrvatskog zavoda za socijalni rad da osoba ne koristi uslugu pomoći u kući, boravka, organiziranog stanovanja, smještaja, osobne asistencije koju pruža osobni asistent, odnosno da roditelj ili drugi član obitelji nema priznato pravo na status roditelja njegovatelja ili status njegovatelja za brigu o njoj, pribaviti će Osječko-baranjska županija.

Prijavitelji i eventualni članovi kućanstva koji nisu u mogućnosti pribaviti potvrdu Porezne uprave o visini dohotka i primitaka za mjesec koji prethodi uključivanju u aktivnost projekta ili za mjesec prije ukoliko HZMO još nije izdao podatke za mjesec koji prethodi uključivanju u aktivnosti projekta, potpisom obrasca prijave i privole te obrasca izjave o članovima zajedničkog kućanstva, Osječko-baranjskoj županiji daju suglasnost da službenim putem pribavi tražene podatke.

Potpisom obrasca prijave i privole te obrasca izjave pripadnika ciljne skupine o broju članova kućanstva koji su prilog ovom Javnom pozivu za iskaz interesa pripadnika ciljne skupine za sudjelovanje u projektu ''ZAŽELI pomoć u kući-prevencija institucionalizacije'', svaki zainteresirani pripadnik ciljne skupine i eventualni članovi kućanstva jamče kako su upoznati da se njegovi osobni podaci prikupljaju i obrađuju u svrhu provedbe projekta ''ZAŽELI pomoć u kući-prevencija institucionalizacije'', kodni broj: SF.3.4.11.01.0212 te u svrhu provođenja vrednovanja provedbe Programa ''Učinkoviti ljudski potencijali 2021. – 2027.'' i da se za druge potrebe neće koristiti, sukladno Uredbi (EU) 2016/679 Europskog parlamenta i Vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

Izrazi koji se u ovom Javnom pozivu koriste za osobe u muškom rodu su neutralni i odnose na muške i ženske osobe.

**NAČIN PODNOŠENJA PRIJAVA**

Prijave za uključivanje ciljane skupine s područja grada Đakova mogu se podnijeti osobno u Domu za starije i nemoćne osobe Đakovo, Ulica P. Preradovića 2a, Đakovo, radnim danima u vremenu od 7:00 do 14:00 sati, putem pošte na istu adresu ili na adresu elektroničke pošte zazeli@dzs-djakovo.hr.

Obrazac prijave i privole te obrazac izjave za članove kućanstva mogu se preuzeti osobno u Domu za starije i nemoćne osobe Đakovo te sa internet stranica:

- Doma za starije i nemoćne osobe Đakovo <https://www.dzs-djakovo.hr/projekti/projekti-ustanove/>

- Osječko-baranjske županije <https://www.obz.hr/index.php/zazeli-pomoc-u-kuci-prevencija-institucionalizacije>

1. Kućanstvo je zajednica osoba koje zajedno žive i podmiruju troškove života [↑](#footnote-ref-1)